南征二首  其二
作者：劉攽
朝代：宋

paragraphs: 揚越舊秦兵，苗頒尚禹征。
初驚一使任，那用萬人行。
友戶凝昏祲，滄波觸駭鯨。
越裳無信息，銅柱定將傾。
服嶺東南尉，戈船萬里程。
江通夜郎道，秋入伏波營。
插羽頻封檄，馳軺屢請纓。
介鱗悲物色，猿鶴悵民生。
幾日封京觀，歸時捲旆旌。
休聞七科戍，無用五陽兵。
海國犀牛遠，南琛紫貝輕。
平生一長劍，歲暮望欃槍。